GiliGold/VAD_KnessetCorpus huggingface dataset:
ידידיה גרינוולד: בנוסף, כמו שגם סיון הזכיר, רק לאחרונה נחתמו הסכמים תקציביים עם משרדים.
ידידיה גרינוולד: משרד הפנים יכול באמת לנהל את סדרי העדיפויות שלו ולראות איזה תקציבים הוא מקצה לצורך כך.
ידידיה גרינוולד: אבל דבר ראשון, כמובן שצריך לראות שתקציבים שכבר יועדו באמת ממומשים בפועל, שוב, בלי להתייחס לרשות ספציפית כזאת או אחרת.
יעל רון בן משה: מודי ברכה מפורום רשויות החוף מבקש לדבר.
גלית שאול: אולי בינתיים עד שהוא עולה רק להדגיש משפט אחד.
גלית שאול: הסיפור של עבודה בסביבה חופית מחייב אישור בפני עולם שלם.
גלית שאול: חשוב לי שזה ייכנס לפרוטוקול, מכיוון שלהאשים את הרשויות - - -
יעל רון בן משה: נתייחס לזה.
גלית שאול: נותנים תקציב ב-2018 ואומרים לך: יש לך את הסכום הזה והזה.
גלית שאול: אם אין לך תוכנית מוכנה במדף שאפשר ללכת איתה לבצע – אין אפשרות תוך שנה גם לתכנן, גם לבצע, וגם לעשות, זה הרי לא משהו שקורה ביום אחד.
גלית שאול: ולכן הסיפור הזה שיודיעו לנו ובתוך רגע זה ייעשה, זה לא יקרה.
גלית שאול: בעמק חפר זה קרה פשוט כי הייתה לנו תוכנית מתוכננת ויכולנו לגזור קטע ממנה, ולהגיד: הדבר הזה קורה.
גלית שאול: לא יכול להיות שזה יקרה אחרת.
גלית שאול: ובטח כשאתה לא יודע איזה סכום אז אתה לא יכול לתכנן בכלל.
גלית שאול: זה לא שאפשר להגיד: אני אתכנן הגנה כזו או הגנה אחרת.
גלית שאול: היכולת שלנו לעבוד מול הוולחוף, מול כל השלטונות והתכנון אלו דברים שלוקחים הרבה מאוד זמן.
חיזקי סיבק: בגלל זה אנחנו חוזרים ומציעים תוכנית רב-שנתית.
חיזקי סיבק: אי-אפשר עכשיו את התקציב?
גלית שאול: תציעו תוכנית רב-שנתית ותגידו: השנה 10 מיליון, בשנה הבאה 20 מיליון, בשנה הבאה 15 מיליון, ואחרי זה את היתרה.
חיזקי סיבק: כן, חומש.
גלית שאול: חומש.
גלית שאול: אז נדע איך לבנות.
יעל רון בן משה: התייחסויות נוספות של הנוכחים בזום.
יעל רון בן משה: אילן לביא, בבקשה.
יעל רון בן משה: אחר כך אני מסכמת.
גלית שאול: אילן, רצית להגיד שאתה מסכים להעביר לי את ה-100 מיליון?
אילן לביא: חבל שזה בדיוק הכסף שאני רוצה להשקיע בהגנות ימיות - -
גלית שאול: בעמק חפר.
אילן לביא: - - על עמק חפר.
אילן לביא: רציתי לעדכן שלפני שבועיים הגשנו בקשה לוולחוף להכניס פתרונות ימיים, שלא היו בסל הפתרונות, להגנה על המצוק בחוף בית ינאי, וניכנס לתהליך אישור מהיר.
אילן לביא: מבחינת ההשפעה הסביבתית היעד שלנו בשנתיים הקרובות הוא להעמיד מחסום ימי כזה או אחר על פי כל התהליך שיאושר מול בית ינאי.
אילן לביא: זאת אומרת שהגנה יבשתית צריכה להשתלב עם הגנה ימית ולא לבצע הגנות נפרדות, אחרת המענה יהיה חלקי.
אילן לביא: תודה.
יעל רון בן משה: תודה רבה, אילן.
יעל רון בן משה: התייחסות חברת הכנסת, חברת הוועדה.
טטיאנה (טניה) מזרסקי: שוב אציין שהטיפול בבעיה של המצוקים צריך להיות אחיד.
טטיאנה (טניה) מזרסקי: צריכה להיות תוכנית אחידה באחריות המדינה, ולא להפיל את זה על הרשויות המקומיות.
טטיאנה (טניה) מזרסקי: הרי גם אני מגיעה מרשות מקומית ומכירה איך בנוי תקציב, איך אפשר לתכנן את העבודות.
טטיאנה (טניה) מזרסקי: זה צריך להיות גוף מבצע, גוף מקצועי מטעם המשרד להגנת הסביבה, שיהיה אחראי מאל"ף עד ת"ו על ביצוע העבודות לאורך כל הקטע הזה של 45 ק"מ, ולא לחלק את זה לפי הרשויות.
טטיאנה (טניה) מזרסקי: לבנות תוכנית רב-שנתית, אבל לתכנן ולבצע אותה עד הסוף, ולא להפיל את זה על הרשויות מקומיות.
יעל רון בן משה: אופיר, בבקשה.
יעל רון בן משה: ויש איתנו גם את רני חבר ועדה מקומית מנתניה.
יעל רון בן משה: אולי כדאי שנשמע גם משהו על הליך התכנון.
יעל רון בן משה: אז אופיר; ולאחר מכן משהו על הליך התכנון מחבר ועדה מקומית.
אופיר פז פינס: שלושה משפטים בקצרה.
אופיר פז פינס: אחד, זה פשוט נפלא מבינתי איך באמת גלית שאול נאבקה בצורה מטורפת על עוד 200,000 שקל כשסיון להבי אומר שבמשרד יש עשרות מיליונים, או משהו כזה, שלא מנוצלים.
אופיר פז פינס: מה הבעיה להעביר 200,000 שקל מסעיף תקציבי אחד לשני באותה מסגרת, זה פשוט ביורוקרטיה שמוציאה מהדעת.
אופיר פז פינס: מוציאה מהדעת.
אופיר פז פינס: זה אחד.
אופיר פז פינס: שתיים, אם שמתם לב, משרד הפנים, סיון לא נקב בסכום.
אופיר פז פינס: ואני אומר לכם, אין סעיף תקציבי.
אופיר פז פינס: אני אומר לכם.
אופיר פז פינס: הדיון הזה מוקלט, אין סעיף תקציבי נכון לרגע זה שכתוב עליו כמה – שיש בכלל סעיף לצוקים במשרד הפנים.
אופיר פז פינס: אני מוכן על זה, מה שאתם רוצים, לבוא לבית דין של מעלה.
אופיר פז פינס: והדבר השלישי, אני אומר עוד פעם, משרד התחבורה לא אחראי על מצוקים, שרת התחבורה – איך אני אגיד לכם את זה בעברית שתקלטו – היא לא פראיירית.
אופיר פז פינס: לדעתי, אני לא מדבר בשמה, אבל אני יודע שהיא לא פראיירית מהיכרות קרובה.
אופיר פז פינס: מה אתם באמת חושבים?
אופיר פז פינס: שתחום שהוא מלא מלא המשרד להגנת הסביבה תוכלו לגלגל למשרד התחבורה, כי מה?
אופיר פז פינס: כי מה?
אופיר פז פינס: אין בזה שום היגיון.
אופיר פז פינס: קחו אחריות, אני אומר לנציגי המשרד להגנת הסביבה, אל תברחו מהעניין, תטפלו בו באומץ ובאחריות וביושר, כמו שהציבור הישראלי היה רוצה.
אופיר פז פינס: אנחנו רוצים שמישהו ייקח את הנושא הזה, יטפל בו באופן כוללני יבשתי וימי יחד, וסוף סוף נדע שממשלת ישראל מתייחסת ברצינות הראויה לנושא הכול כך מסוכן הזה.
אופיר פז פינס: ופה אני כן אשתמש בדברים החשובים של סיון להבי – לפני שיקרה כאן אסון גדול, כי הייתי איתו בדיונים לפני האסון הגדול בכרמל, כמה אטימות הייתה שם.
אופיר פז פינס: עכשיו יש המון כסף להצלה משריפות, וכדומה, אבל זה אחרי שעשרות אנשים קיפדו את חייהם.
אופיר פז פינס: אני מתחנן שממשלת ישראל תעשה מעשה ותקבע כתובת אחת אמינה, רצינית, יעילה ואחראית שתיקח את הטיפול לידיים.
יעל רון בן משה: בבקשה, רני אלוש.
רני אלוש: שלום לכם, אני רוצה לחזק את מה שאמר חבר הכנסת אלון טל לגבי הנושא של הצד הנדל"ני בעניין הזה, לפחות בהתייחס לנתניה.
רני אלוש: אני רוצה להגיד שתמ"א 9/13 כשאושרה היא דיברה על המקטע של נתניה, והאפשרות של הקמת שוברי גלים הייתה האופציה האחרונה רק לחלק מהמקטעים, ואף אחד לא התייחס בכלל לנושא של שוברי הגלים.
רני אלוש: רפאל ימין גם אמר שזאת אופציה לא מעשית.
רני אלוש: בחרו דווקא באופציה הזאת בנתניה, להקים את שוברי הגלים, לא נגעו בכלל במצוק, לא הקימו מסלעות איפה שחייבים להקים.
רני אלוש: והנושא הזה בעצם מקדם נדל"ן חופי.
רני אלוש: איך אני יודע את זה?
רני אלוש: מייד לאחר אישור הקמת שוברי הגלים נתניה יצאה במדיניות בנייה על מצוקי החוף.
רני אלוש: ויותר מזה, היא אפילו כתבה במדיניות שיש את שוברי הגלים שירחיבו את החוף ויאפשרו את זה.
רני אלוש: זאת אומרת שיש פה פן נוסף כלכלי לחלוטין שהם מנסים בעצם להביא כספים ציבוריים כאילו כדי לחזק את המצוקים, ואני בעד לחזק את המצוקים, ויש הרבה דרכים טובות לעשות את זה, אבל בעצם מקימים שוברי גלים, ומרחיבים את החוף.
רני אלוש: לפי חוק החופים צריך להיות 100 מטר איסור בנייה.
רני אלוש: כיום החוף הוא 50 מטר, מרחיבים אותו בעוד 50 מטר, ואז אפשר לבנות על המצוק.
רני אלוש: יש דרכים לחזק את המצוקים.
רני אלוש: יותר מזה, זה כתוב בתמ"א 9/13, זה הקמת מסלעות, הקמת צמחייה על ראש המצוק, לגרום למים לא להתנקז דרך המצוק לתוך הים, ואת הדברים האלה לא עושים.
רני אלוש: הכספים האלה לחלוטין לא מיושמים, והם חייבים להיות מיושמים.
רני אלוש: לגבי נושא של סכנה לחיי אדם, ממש איפה שאני גר נהרגה אישה, ולא רחוק מכאן נמצא חוף בית ינאי ונהרגו אנשים.
רני אלוש: הדבר המיידי שאפשר לעשות, ולא צריך לחכות לוועדות פנים ולשום דבר, זה פשוט לשים שורה של טלאים לאורך המצוק, זה גם ימנע את ההתמוטטות המיידית וגם ירחיק את האנשים מהמצוק.
רני אלוש: דבר נוסף שאני רוצה להגיד, סליחה, רק עוד רגע.
רני אלוש: ציין פה מישהו נתון של 40,000 קוב של עפר שהתמוטט מהמצוקים, ולכאורה הלך לאיבוד.
רני אלוש: אני רוצה לשאול פה שאלה.
רני אלוש: 40,000 קוב של חול ימי, מי לקח אותם?
רני אלוש: מה עשו איתם?
רני אלוש: איפה הם נמצאים?
רני אלוש: 40,000 קוב.
רני אלוש: וזהו.
רני אלוש: אני מבקש שתתייחסו לזה כי בנתניה הנושא הזה הולך אך ורק לנושא של נדל"ן חופי, ולא לשום דבר אחר.
יעל רון בן משה: תודה רבה, רני.
יעל רון בן משה: תודה לכל משתתפי הדיון.
יעל רון בן משה: אני מסכמת.
יעל רון בן משה: תראו, אנחנו בשבועות האחרונים פה בכנסת רצים רצים רצים, מסדרים את נושא הוותמ"לים; והרפורמה בחקלאות; והממשלה עוסקת בזה לילות, ואחר כך זה מגיע הנה לוועדות הכנסת, ועכשיו עכשיו עכשיו צריך להצביע על הוותמ"ל בשלוש קריאות; ורפורמות החקלאות מהר בחוק ההסדרים.
יעל רון בן משה: ופה אנחנו דנים בשלוות נפש על האסון הבא שעלול להתרחש עלינו, וחלילה גם ייגבה חיי אדם.
יעל רון בן משה: החברים במשרדי הממשלה, אותם חברים שרצים ומקדמים, כמובן כדירקטיבה של הממשלה, של השרים, אני קוראת לכם, הכתובת על הקיר, כבר ניגבו חיי אדם.
יעל רון בן משה: ואם לא נפעל עכשיו באותה נחישות ועוצמה כפי שפעלנו בנושאים שציינתי קודם, עלולים להיגבות חיי אדם נוספים.
יעל רון בן משה: סגירת בית הקפה בחדרה היא רק איזה תמרור אזהרה למה שעלול לקרות שם על החוף למטה.
יעל רון בן משה: הנושא הוא לא בית הקפה למעלה או הנדל"ן.
יעל רון בן משה: אפשר גם לזה להתייחס.
יעל רון בן משה: הנושא הוא מיליוני האזרחים המתרחצים הנהנים בחופים שמסכנים את חייהם בלא ידיעתם.
יעל רון בן משה: ואנחנו מקיימים על זה דיונים משנת 2008, 2009; החלטת ממשלה ב-2011; דוח מבקר המדינה מ-2020; ועולם כמנהגו נוהג, ומוקמת חברה, ומתחלפים מנכ"לים, ובסך הכול כולם מרוצים, חוץ מהאזרחים שלא מקבלים מענה.
יעל רון בן משה: ולא, לא מדובר בתושבי הרשויות החופיות, מדובר בכלל אזרחי המדינה שנהנים מחופי הים, שהם נכס לאומי.
יעל רון בן משה: ולכן, אם אנחנו עוסקים במשימה לאומית גם הפתרון יהיה לאומי, ולא לפי יכולת הביצוע של רשות א' או רשות ב'.
יעל רון בן משה: ובטח שלא נעניש רשויות על זה שאין להן יכולת ביצוע.
יעל רון בן משה: מבחינה אופרטיבית, קודם כול, אני מבקשת לקבל את דוח רשות החברות הממשלתית לגבי החברה להגנת המצוקים.
יעל רון בן משה: אני מבינה שזה קיים לפחות במשרד להגנת הסביבה.
יעל רון בן משה: אני מבקשת מנציגת המשרד להעביר לנו את הדוח הזה בהקדם כדי שנוכל לעיין בו וללמוד מה בעצם ממליצים שם לגבי המשך הפעילות של החברה הממשלתית להגנה על מצוקי הים.
יעל רון בן משה: האם היא ממשיכה לפעול כפי שהיא פעלה עד היום; האם אולי היא עוברת בכלל לאחריות של חברת נמלי ישראל, שזה משרד התחבורה, שזה עוד גורם שבכלל אני לא יודעת אם הוא רוצה להיות פה – בפועל הוא לא פה.
יעל רון בן משה: וחשוב מאוד שניתן על זה את הדעת תוך כדי הדיונים, ולא אחרי שתסיימו את הדיונים על דוח שאני מנסה כבר כמה ימים להשיג ומשום מה אין אפשרות כזאת.
יעל רון בן משה: שתיים, אני מפנה את החברים במשרדי הממשלה לדוח המבקר משנת 2020.
יעל רון בן משה: הדוח הזה מטיל עליכם, כל אחד במשרד ובתפקיד שבו הוא יושב, אחריות, אז אנא, בצעו.
יעל רון בן משה: ומה שלא ניתן לבצע תניפו דגל ונראה איפה הדברים עומדים.
יעל רון בן משה: זה לא דוח שנכתב כדי לנוח על המדף או כדי שראשי הרשויות המקומיות ירוצו לבדם וינסו למנוע התמוטטות של מצוקים לאורך 45 קילומטרים.
יעל רון בן משה: משרד הפנים, אני מבקשת בחינה מיידית של העברת תקציבים שלא מומשו משנת 2018 לרשויות שמעוניינות לממש או שמימשו.
יעל רון בן משה: לפחות תגדירו ביחד איתם חלק נכבד של הסכום.
יעל רון בן משה: אני לא חושבת שצריך ללכת על 100%, כי אם רשות לא נכנסה עכשיו לשלב ביצוע מכיוון שצריך לשלב הזה קצת יותר כסף, אז תיספרו להם עכשיו את זה שהם ביצעו רק 80%?
יעל רון בן משה: הם צריכים מעבר ל-20%.
יעל רון בן משה: אז לראות איך אפשר לקדם את זה.
יעל רון בן משה: כולנו רוצים לפתור את הנושא הזה, ואין לנו עניין שישכבו שורות תקציביות.
יעל רון בן משה: זה הרי לא באמת כסף ששוכב במשרד של סיון להבי.
יעל רון בן משה: אנחנו רוצים שהכסף שהוקצה לטובת הנושא ימומש, אז בואו נראה איך עושים את זה.
יעל רון בן משה: עוד אני מבקשת גם ממשרד הפנים, שכרגע הנושא הזה כן אצלו וכן באחריותו, לוודא שבתקציב 2021, 2022, יש סעיף בספר התקציב שנקרא "הגנת מצוקים".
יעל רון בן משה: סעיף נפרד שאפשר יהיה לעקוב אחריו לראות מה ממומש, מה לא ממומש, ואיפה שלא ממומש לא להגיד: אוקיי, זאת אחריות של הרשות המקומית.
יעל רון בן משה: בבקשה, הניפו דגל מול המשרד להגנת הסביבה, מול החברה הממשלתית שעדיין עוסקת בזה, מולנו.
יעל רון בן משה: אנחנו גם נירתם לעניין הזה.
יעל רון בן משה: אבל עוד פעם, אנחנו עוסקים פה בחיי אדם.
יעל רון בן משה: אני יודעת, ראשי הרשויות המקומיות עסוקים מבוקר ועד לילה, ובתוך הלילה, בשיפור השירותים לתושב; בדאגה לכל מחסור של התושב, מחינוך לילדים ועד איסוף פסולת; ודאגה לגמלאים; ובטח בתוך הקורונה אנחנו רואים את התפקיד המאוד מאוד משמעותי של הרשויות המקומיות.
יעל רון בן משה: בואו נראה שהנושא הזה הוא לא איזה נושא של חמישה ראשי ערים, זה נושא של כלל אזרחי ישראל, ואנחנו צריכים לראות שיש לזה במינימום שורה תקציבית בספר התקציב של מדינת ישראל.
יעל רון בן משה: התקציב מגיע בימים אלה לדיונים בכנסת, גם תקציב משרד הפנים, ואני אבקש מחבריי בוועדת הפנים והגנת הסביבה, וגם אני כחברה בוועדת הכספים, לוודא שאכן יש שורה כזאת בספר התקציב, שנדע שהנושא הזה מתחיל להיות מוסדר.
יעל רון בן משה: לחבריי חברי הכנסת, בייחוד חברי הכנסת מהקואליציה, כפי שציין חבר הכנסת להב הרצנו, אני מבקשת שיחד נהיה בנושא הזה בוועדות הכנסת השונות.
יעל רון בן משה: אני אוציא עוד היום מכתב בנושא למשרד הפנים.
יעל רון בן משה: אני אבקש שתצטרפו אליי, חבר הכנסת להב הרצנו, חברת הכנסת בזק, חברת הכנסת מזרסקי, חבר הכנסת אלון טל.
יעל רון בן משה: אני מבינה שגם חבר הכנסת מאיר יצחק הלוי מעוניין להצטרף לתמיכה שלנו בעניין הזה.
יעל רון בן משה: כדי שהנושא יוסדר במסגרת תקציב 2021, 2022, גם מבחינת סעיף תקציבי נפרד, וגם נבחן כמובן את גודל התקציב ואת הסיוע שיינתן בהמשך לרשויות כדי לממש אותו.
יעל רון בן משה: והנושא האחרון הוא הנושא שקשור לדוח אותו עוד לא ראיתי, זה שנצטרך יחד לבחון מי הגוף שאחראי על הדבר הזה.
יעל רון בן משה: אני לא אאפשר, אני לא אאפשר, ואת זה אני אומרת פה לנציגי המשרדים שכן נמצאים איתנו, לגלגל את האחריות על הדבר הזה ממשרד למשרד, ועכשיו להנחית את זה על משרד התחבור כשאני לא כל כך בטוחה שהם בכלל מבינים מה זה אומר או רוצים את הדבר הזה.
יעל רון בן משה: אנחנו נקיים דיון גם על הדוח הזה פה, אלא אם כן נראה שהדוח הזה נחשף לציבור, שאתם מקיימים על זה דיון, ויש בו החלטות תוך שמיעת דעת הציבור.
יעל רון בן משה: אני בטוחה שגם למרכז השלטון המקומי, גם לראשי הרשויות, גם לארגונים אזרחיים, יהיה מה להגיד על מי הגורם שאחראי על הטיפול בזה.
יעל רון בן משה: לא נאפשר להעביר את הטיפול בנושא הזה ללא קיום דיון ציבורי שיוזמנו אליו כלל בעלי העניין.
יעל רון בן משה: ואם משרד התחבורה באיזשהו שלב בדיונים האלה לא ייקח על עצמו את מלוא האחריות, אז הוא לא יהיה הגורם שיטפל בזה.
יעל רון בן משה: שוב, אנחנו עוסקים פה בחיי אדם, אולי בשונה מהדיונים הקודמים שקיימתי – שבהחלט עוסקים באיכות חיים, שיפור איכות חיים – פה אנחנו ממש מסתכלים בעיניים פקוחות על הכתובת שעל הקיר, וזאת העת לפעול.
יעל רון בן משה: אני נועלת את הדיון.
יעל רון בן משה: הישיבה נעולה.
ניר אורבך: צהריים טובים לכולם, היום יום יום שלישי, כ"ה באב התשפ"א ה-3 באוגוסט .
ניר אורבך: אני מתכבד לפתוח את ישיבת הוועדה המיוחדת לפניות הציבור.
ניר אורבך: ועדת הכנסת רוצה להמליץ על בחירת יושבת-ראש קבועה לוועדה לפניות הציבור.
ניר אורבך: אנחנו שמחים מאוד להמליץ על חברת הכנסת רון בן משה שבאמת מוסיפה לכנסת.
ניר אורבך: ברשות
ניר אורבך: כם אקרא את ההודעה הרשמית ואחר כך אעביר את הניהול ליושבת-ראש הנבחרת.
ניר אורבך: "בהתאם להוראות סעיף 106(א1) לתקנון הכנסת הוועדה תבחר יושב-ראש מבין חבריה לפי המלצת ועדת הכנסת.
ניר אורבך: ועדת הכנסת החליטה להמליץ לוועדה המיוחדת לפניות הציבור לבחור בחברת הכנסת רון בן משה כיושבת-ראש הוועדה".
ניר אורבך: מי בעד ירים את ידו.
): ההצעה אושרה פה-אחד, מאחל הצלחה גדולה ומעביר לך את ניהול הישיבה.
יעל רון בן משה: תודה רבה, ראש המועצה האזורית מטה אשר רוצה לברך בזום, בבקשה.
משה דוידוביץ': תודה, אז אנחנו מאחלים לוועדה החשובה הזו לעשות עבודה נאמנה.
משה דוידוביץ': יעל, אנחנו גאים בך מאוד ומאחלים לך הצלחה במילוי תפקידך, אני בטוח שתעשי זאת על הצד הטוב ביותר.
יעל רון בן משה: תודה, משה.
יעל רון בן משה: יושב-ראש הכנסת, בבקשה.
מיקי לוי: שלום לכולם, ברכות לחברת הכנסת רון בן משה, זו באמת אחת הוועדות היותר-חשובות בכנסת.
מיקי לוי: אני אומר את זה עם יד על הלב.
מיקי לוי: גבירתי, את והוועדה, אתם הפה של הציבור.
מיקי לוי: בוועדות אחרות מייצגים נושאים מוגדרים, כאן מייצגים מרחב כזה של נושאים – בעיות עם תחבורה ציבורית, לא קיבלו אותו לבין חולים, בנתב"ג עשו משהו – כל כך הרבה תחומים, כל פעם הייתי נפעם מחדש מהנושאים שבכלל לא הבנתי שצריכים להגיע לוועדה הזו.
מיקי לוי: אני חושב שבשלב כל שהוא יש להחליף את שם הוועדה ל- "פה של הציבור".
מיקי לוי: את, מנהלת הוועדה, היועצת המשפטית, חברי הוועדה, כולכם תשמשו פה לציבור ואתם תייצגו אותו.
מיקי לוי: אני מאחל לכולכם הצלחה, אתם ועדה של מייצגי ציבור אמיתיים, בהצלחה מכל הלב.
יעל רון בן משה: תודה רבה ליושב-ראש הכנסת.
יעל רון בן משה: לפני שאעבור לכתובים אומר שזו פעם שנייה שאני נבחרת לתפקיד יושבת-ראש ועדה.
יעל רון בן משה: ירדנה נכחה גם בפעם הראשונה עוד בכנסת ה-23, מדובר בוועדת המדע והטכנולוגיה.
יעל רון בן משה: עברנו לא מעט מאז ואני מתרגשת עכשיו הרבה יותר.
יעל רון בן משה: יש תחושה שאנחנו לקראת עשייה מאוד משמעותית ואני חושבת שזה אות של כבוד לכל חברי הכנסת וחברי הבית שנמצאים באולם שעובדים בתנאים מאוד מאתגרים כבר תקופה ארוכה, ועדיין אנחנו בתחושת מוטיבציה אדירה ותחושת שליחות ולא במקרה יושבים פה חברים מאילת ומטפחות ומחורפיש ומכרמיאל.
יעל רון בן משה: זה בהחלט לא מפתיע אותי, כתושבת הגליל, שאנשים שמגיעים ממגזרים שונים וממקומות שונים מוצאים את דרכם לחדר הוועדה וחשוב להם להביא את הדבר גם מהמקום שלהם שלפעמים הם הנציג היחיד של מגזר שלם בבית המחוקקים וזה חיבור ישיר לדברי יושב-ראש הכנסת.
יעל רון בן משה: ברשותכם, אעבור לדברים שכתבתי כי אני מתרגשת: כבוד יושב ראש הכנסת, חבר הכנסת מיקי לי.
יעל רון בן משה: חברי, יושב-ראש ועדת הכנסת ניר אורבך, מזכירת הכנסת ירדנה מלר הורביץ, חבריי חברי הוועדה, חברי הכנסת, חברים לסיעה וחברים נוספים, תודה רבה על העבודה המקצועית והמאומצת שלכם בשבועות האחרונים.
יעל רון בן משה: אני מודה לשר הביטחון בני גנץ, וליושב-ראש סיעת כחול לבן, איתן גינזבורג, שמכבד אותנו בנוכחותו, על ההזדמנות לכהן כיושב-ראש הוועדה לפניות הציבור.
יעל רון בן משה: תודה לאתי מנהל הוועדה ולצוות הוועדה על ההכנות להקמת הוועדה ועל קבלת הפנים לי ולצוות הפרלמנטרי שאיתי.
יעל רון בן משה: הזדמנות להודות לחבר הכנסת אייכלר שהיה יושב-ראש הוועדה שנים רבות ונרתם בשמחה ללמד אותי מניסיונו ומלווה אותי.
יעל רון בן משה: אני מעריכה זאת מעומק ליבי.
יעל רון בן משה: בראשית דבריי אני רוצה לברך את כולנו ואת חברינו בממשלה על אישור תקציב המדינה.
יעל רון בן משה: דבר שהיה אמור להיות שגרה אולם אחרי שלוש שנים ללא תקציב מדינה – ראוי לציון.
יעל רון בן משה: הציבור מביט בדבר הזה וברובו כלל לא מבין את ההתרחשות, אבל בהחלט הרגיש בשנים האחרונות את השחיקה בשירותים ולעיתים את הזנחת והרעבת המערכות.
יעל רון בן משה: ועכשיו מתחילה העבודה שלנו, חברי הבית הזה, לוודא שעושים את ההתאמות הנדרשות והתיקונים המתאימים כך שהתקציב ישרת את אזרחי ישראל באופן מיטבי.
יעל רון בן משה: עלינו לדאוג שאף אוכלוסייה ואף אזור בארץ לא יישאר מאחור, וכנציגת הגליל בכנסת בכוונתי לוודא שגם הגליל וגם הנגב יקבלו מענה ראוי בתקציב הקרוב.
יעל רון בן משה: הועדה לפניות הציבור היא מבחינתי הגשר המחבר בין האזרחים לרשות המחוקקת והרשות המבצעת, גשר שכל כך חשוב לכולנו בכל עת, וביתר שאת בתקופה מורכבת כמו שאנו חווים כבר זמן לא מועט, גשר שיכול להוביל להגברת האמון ובהמשך לשיתופי פעולה מתוך הסכמות ולא מתוך הנחתות שפעמים רבות אינן מובנות לציבור.
יעל רון בן משה: הוועדה לפניות הציבור היא הצומת המשמעותי ביותר בינינו לבין האזרחים, ללא תלות בתפקידיהם או בשיוך הפוליטי שלהם.
יעל רון בן משה: הוועדה הזאת ייחודית מכיוון שהיא יכולה לעסוק בכל נושא, אך בעיקר מכיוון שהנושאים שבהם היא תעסוק מגיעים כולם מהאזרחים ולא מחברי הבית או מהממשלה.
יעל רון בן משה: אני מאמינה בלב שלם שמחלוקות קואליציה ואופוזיציה ישארו מחוץ לדלתות האולם הזה, ונדע לעבוד יחד למען הציבור, וזה יהיה הטבע של הועדה הזו ולא היוצא מן הכלל.
יעל רון בן משה: אני קוראת מפה לכל אזרחי ישראל: תפנו אלינו עם האתגרים, הכשלים והעוולות שאתם מזהים ואני – יחד עם צוות הוועדה המסור שמובילה אתי וחברי הועדה – נדאג להקדיש לכל פנייה את תשומת הלב המגיעה לה.
יעל רון בן משה: מיד בתום הישיבה החגיגית הזו אנחנו נקיים דיון עבודה ראשון ונתאם את דיון הוועדה הראשון למחר בשעה 09:30 בבוקר בנושא: "תעריפי הנסיעה בכביש 6 במקטעים הצפוניים, ושיטת הגבייה בכביש 6 צפון".
יעל רון בן משה: כל מי שהנושא קרוב לליבו מוזמן להגיע.
יעל רון בן משה: אסיים שוב בתודה לכולם.
מופיד מרעי: שלום לכולם, נושא פניות הציבור הוא חשוב מאוד לכל אזרח במדינה.
מופיד מרעי: אנחנו פה כדי להשמיע את הקול של האזרחים ובמיוחד את קולם של אלו שלא יכולים לדבר, זו החשיבות של הוועדה.
מופיד מרעי: אני חושב שזו משימה ערכית וחשובה ואני מאמין שתעשי אותה בצורה הטובה ביותר.
יעל רון בן משה: חבר הכנסת גינזבורג, בבקשה.
איתן גינזבורג: שלום לכולם, ברכות לחברת הכנסת רון בן משה לרגל המינוי.
איתן גינזבורג: יעל ידועה כרבת פעלים, כל תפקיד היא עושה במאה אחוז.
איתן גינזבורג: מה שמיוחד בוועדה הזו זה שהיא לא מוגבלת בתחומי פעילות.
איתן גינזבורג: הוועדה יכולה לעסוק בכל נושא שתרצה.
איתן גינזבורג: אין צורך להגיע לוועדת הכנסת כדי לאשר נושאי דיון של וועדה זו, אפשר לדון על הכול מהקצה אל הקצה, זה מה שמיוחד בוועדה.
איתן גינזבורג: התפקיד של ייצוג הציבור הוא חשוב ומשמעותי.
איתן גינזבורג: כמי שמגיע מהשלטון המקומי אני יודע שזו ליבת העשייה של השליחות הציבורית.
איתן גינזבורג: הסיפור הזה של ייצוג ציבור זו מהות השליחות הציבורית.
איתן גינזבורג: אגב, סימן ההיכר למי שמגיע מהשלטון המקומי הוא שהוא לא אומר "אזרחים" אלא "תושבים".
איתן גינזבורג: הסיבה להבדל במינוח היא שאנחנו עוסקים בכולם, לא רק מי שיש לו תעודת אזרח.
איתן גינזבורג: אני בטוח שהוועדה הזו תהיה חשובה לציבור ומאוד רגישה.
איתן גינזבורג: מאחל לך הצלחה ואני עומד לרשותך בכל עניין ובכל נושא.
איתן גינזבורג: אם הוועדה הזו תצליח זה אומר שהציבור הצליח כי זו ועדה של הציבור, לא ועדה נושאית.
איתן גינזבורג: מאחל לכם הצלחה ועבודה פורייה.
יעל רון בן משה: חברת הכנסת ברדץ'-יאלוב, בבקשה.
אלינה ברדץ' יאלוב: שלום לכולם, גבירתי היושבת-ראש, אני רוצה לברך אותך על מינוי לראשות ועדה חשובה זו.
אלינה ברדץ' יאלוב: אני שיגעתי את מנהל הסיעה שלנו עם השאלה מתי זה נפתח.
אלינה ברדץ' יאלוב: יש המון פניות ציבור על שולחני כמו על שולחן כול חברי הכנסת.
אלינה ברדץ' יאלוב: יש מלא פניות ציבור שלא ידעתי איך לתת מענה לכל האנשים האלה שפונים אלי.
אלינה ברדץ' יאלוב: שאר הוועדות שאני חברה בהן לא נותנות מענה בגלל שהן נושאיות ופחות קשורות בכלל הסוגיות שהועלו בפני.
אלינה ברדץ' יאלוב: אני שמחה על כך שאני חברה פה, התעקשתי להיות חברה פה וויתרתי על חברות בוועדות אחרות לשם כך.
אלינה ברדץ' יאלוב: אני מקווה שנעשה עבודה טובה עבור אזרחי המדינה.
אלינה ברדץ' יאלוב: אני אפנה לכל מי שפנה אלי ולא הצלחתי לתת לו מענה, אני קוראת לאזרחים להפנות בעיות לוועדה זו ואנחנו נעשה כל מאמץ לעזור, תודה.
יעל רון בן משה: חבר הכנסת כלפון, בבקשה.
יום טוב חי כלפון: שלום לכולם, מצטרף לברכות לרגל המינוי ושמח על הקמת הוועדה וכינוסה.
יום טוב חי כלפון: אני מצטרף לתיאור חשיבות הוועדה שמסרו חבריי.
יום טוב חי כלפון: החדר קטן ונראה לא יוקרתי במיוחד אבל לאזרח הפשוט החדר הזה חשוב ומשמעותי הרבה יותר מחדרים גדולים ומפוארים שיש פה.
יום טוב חי כלפון: אני מתעסק כל יום בפניות ציבור כי אני מייצג קהל של עולים חדשים.
יום טוב חי כלפון: אנחנו רואים עד כמה המענה חשוב לאנשים.
יום טוב חי כלפון: אין לנו פתרונות לכל דבר אבל זה שיש מענה זה כבר משהו.
יום טוב חי כלפון: הרי בשביל זה אנחנו כאן ואנחנו חיים בדברים הקטנים האלה.
יום טוב חי כלפון: לאזרח יהיה יותר מעניין שטיפלנו בדברים "הקטנים" מאשר בחוקים הגדולים והמשמעותיים שדנים בהם במליאה והם עושים כותרות.
יום טוב חי כלפון: זו חשיבות הוועדה, זו וועדה שהיא הלובי של האזרחים ואנחנו כאן עבורם.
יום טוב חי כלפון: אני מברך אותך גבירתי ואת חברי הוועדה ומקווה שנעשה עבודה טובה.
יעל רון בן משה: חברת הכנסת מזרסקי, בבקשה.
טטיאנה (טניה) מזרסקי: תודה רבה, אני רוצה לברך את היושבת-ראש לרגל המינוי ולברך על פתיחת הוועדה.
טטיאנה (טניה) מזרסקי: אני מאחלת הצלחה לכל חברי הוועדה.
טטיאנה (טניה) מזרסקי: קרוב ל-20 שנים אני עובדת במגזר הציבורי ומטפלת בפניות הציבור על גווניו השונים.
טטיאנה (טניה) מזרסקי: הנושאים עולים כל הזמן – קבלת התקציב, שימוש ברב-קו, אוכלוסיית הקשישים – עברנו למציאות שונה עם תקופת הקורונה, אנחנו לומדים לחיות בצל הקורונה, בצד הקורונה ורוב האזרחים חסרי אונים ולא יודעים להתאים את עצמם או לאן לפנות.
טטיאנה (טניה) מזרסקי: הם פונים אלינו, נבחרי הציבור.
טטיאנה (טניה) מזרסקי: אם אנחנו נשתף פעולה ונוכל ביחד למצוא פתרונות ולהפנות את הנושאים והשאלות למשרדי הממשלה ולנבחרי הציבור שמתמחים בתחומים אחרים, אנחנו נהיה לא רק אוזן קשבת אלא יד שמבצעת ועוזרת לאזרחי ישראל, בהצלחה.
יעל רון בן משה: ענבר בזק, בבקשה.
ענבר בזק: בוקר טוב, אני מצטרפת לכל הברכות ואני שמחה שאת ראש הוועדה ושזה ההרכב שלה.
ענבר בזק: אני אשמח שאת תכווני ותעזרי, כולנו מקבלים עשרות פניות בשבוע ואני אשמח אם את תמקדי אותנו מה להביא לוועדה ומה מתאים לוועדה.
ענבר בזק: אני חברה בעוד ארבע ועדות אחרות ואם כולנו נביא את כל פניות הציבור שלנו לכאן לא יהיה לנו זמן לוועדות אחרות.
ענבר בזק: אני רוצה שכאן נתעסק בדברים כלליים ופחות במקרים ספציפיים ושאת תכווני את זה לשם.
יעל רון בן משה: שלמה, בבקשה.
שלמה: יעל היקרה, מאחל לך הצלחה רבה בשם כל חברי כחול לבן, תושבי הפריפריה, הגליל המערבי, ובעיקר תושבי הבית שלנו – קיבוץ געתון, בהצלחה רבה.
יעל רון בן משה: תודה רבה, שלמה.
יעל רון בן משה: מנהלת הוועדה, אתי, בבקשה.
אתי שבתאי: הוועדה לפניות הציבור מטפלת במגוון ושלל נושאים בוועדה, כל חבר ועדה יכול להפנות למייל של הוועדה שמפורסם בפורטל הוועדה.
אתי שבתאי: כל פנייה שמתקבלת מטופלת ואנחנו נשמח לעמוד לרשותכם בכל שאלה.
אתי שבתאי: אתם מוזמנים גם להגיע למשרד שלנו.
יעל רון בן משה: יש לנו את המייל של הוועדה, הוועדה מתנהלת בצורה מקצועית מאוד, אני נחשפתי לזה בשבועות האחרונים.
יעל רון בן משה: זה כולל מעקב אחר פניות ומערכת CRM.
יעל רון בן משה: כל מי שתפנו לשם יצליח מיד להתמודד עם הטכנולוגיה, מי שצריך טיפה יותר סיוע אז אתם יודעים לסייע.
טטיאנה (טניה) מזרסקי: אנחנו נוכל לקבל הסבר היכן מתקבלות הפניות והיכן מתבצע המעקב?
יעל רון בן משה: אני מניחה שכן.
יעל רון בן משה: גם אני רק נכנסת ולומדת את זה, המידע הוא שקוף וראוי שחברי הוועדה יכירו אותו.
יעל רון בן משה: חשוב שאם מישהו לא מסתדר עם המייל בגלל קשיים טכנולוגיים אז אנחנו, הצוותים שלנו, בואו נהיה באמת הפה שלהם כדי שהדברים יגיעו.
ענבר בזק: תהיה לנו סמכות הצבעה?
יעל רון בן משה: יהיו דברים שנצטרך להצביע, אם יהיו חלופות שונות לדרכי טיפול.
ענבר בזק: אבל לא מדובר בהצבעה על החלטות בצורה עצמאית.
יעל רון בן משה: אנחנו נצטרך לסכם את זה עם יושב-ראש ועדת הכנסת.
יעל רון בן משה: הנטייה של הוועדה בעבר ואני אמשיך עם זה היא לעסוק בנושאים רוחביים ולא בפניות פרטניות.
יעל רון בן משה: לפעמים הפנייה הפרטנית מלמדת על אתגר רוחבי ואז נתייחס אליה.
יעל רון בן משה: אציין בפני חברי הכנסת שאני חושבת שכולם חדשים, לנו כחברי כנסת יש הרבה מאוד יכולת להשפיע בעבודה הרגילה שלנו על נושאים פרטניים שאנחנו רוצים לסייע בהם, לא הייתי ממליצה להמתין לוועדה אם אפשר לסייע באופן פרטי, אלא אם אתם חושבים שזה נושא רחב יותר.
יעל רון בן משה: מספיק שאני מרימה טלפון למנהל בית חולים והדברים נפתרים עוד לפני שצריך לכנס ועדה ולקיים דיון.